**From:** odnosisjavnoscu
**Sent:** Sunday, November 22, 2015 1:37 PM
**Subject:** HEP-priopćenje
**Importance:** High

Poštovani,

dostavljamo Vam priopćenje HEP-a o trenutnom stanju u opskrbi električnom energijom na području Ličko-senjske županije.

**PRIOPĆENJE ZA JAVNOST**

Snježno nevrijeme koje je jučer i noćas zahvatilo područje Ličko-senjske županije uzrokovalo je brojne kvarove na distribucijskoj mreži te prekide u opskrbi električnom energijom. Snijeg koji je padao cijelu noć uzrokovao je rušenje stabala na elektroenegetsku mrežu zbog čega je došlo do prekidanja vodova i prekida napajanja električnom energijom. Tijekom noći bez električne energije ostalo je cijelo područje grada Gospića i šire okolice, ali su radnici HEP-Operator distribucijskog sustava, Elektrolike Gospić unatoč iznimno nepovoljnim vremenskim uvjetima uspjeli tijekom jutra otkloniti kvarove i normalizirati opskrbu električnom energijom u gradu Gospiću.

Trenutno je u   Ličko-senjskoj županiji bez električne energije oko 7000 kupaca i to u pojedinim mjestima šireg područja  grada Gospića, Krasnog, Jablanac, Ramljani, okolica Udbine dio općine Perušić, Kosinj, dio općine Livinac (Sveti Rok i Ploča), dio općine Gračac (Mazin). Bez električne energije trenutno su i dijelovi naselja općine Gračac (Zadarska županije) te područje Općine Rakovica (Karlovačka županija).

Zbog teških vremenskih uvjeta obilazak dalekovoda i pronalazak kvarova  je otežano, a do pojedinih mjesta kvara zbog neprohodnosti cesta trenutno je nemoguće prići.

Svi radnici Elektrolike Gospić su na terenu i ulažu maksimalan trud i napor kako bi se kvarovi što prije otklonili i čim vremenski uvjeti budu dozvoljavali opskrba kupaca električnom energijom bit će normalizirana u najkraćem vremenskom roku. Do tada molimo kupce za razumijevanje.

**HEP d.d.**
10000 ZAGREB, ULICA GRADA VUKOVARA 37
Sektor za korporativne komunikacije
Služba za odnose s javnošću